**Tisztelt Szülő(k)/Törvényes Képviselő(k)!**

Tájékoztatom Önt/Önöket, hogy a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/C. § (1) bekezdése a) pontja értelmében Mónosbél Község Önkormányzata szünidei gyermekétkeztetés keretében a szülő, törvényes képviselő kérelmére a déli meleg főétkezést ingyenesen biztosítja a hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére a nyári szünidőben, munkanapokon.

A szünidei gyermekétkeztetés a ***mellékelt*** [***formanyomtatványon igényelhető***](http://kapolnasnyek.hu/phocadownload/formanyomtatvanyok/ingyenes-szunidei-etkezes.docx)***.*** A nyomtatványt annyi példányban kell kitölteni és benyújtani, ahány gyermek vonatkozásában igényli(k) az ingyenes étkeztetést.

Az igényléshez szükséges formanyomtatvány elérhető Bélapátfalva Város honlapján ([www.monosbel.hu](http://www.monosbel.hu)), illetve a Bélapátfalvai Közös Önkormányzati Hivatal Igazgatási Csoportjánál (3346 Bélapátfalva, József A. utca 19.).

A kitöltött nyomtatványokat **2019. június 07-éig** juttathatják el Bélapátfalvai Közös Önkormányzati Hivatal Igazgatási Csoportjához (3346 Bélapátfalva, József A. út 19.).

A nyári szünidei gyermekétkeztetés megkezdése előtt a jegyzőnek vizsgálnia kell a jogosultsági feltételek meglétét (hátrányos és halmozottan hátrányos helyzet fennállása). Ha a gyermek hátrányos vagy halmozottan hátrányos helyzete a szünidei gyermekétkeztetés megkezdését megelőző 30. napon fennáll, a gyermek jogosult lesz az ingyenes étkeztetésre. Ellenkező esetben az igénylő (szülő/törvényes képviselő) arról fog írásban értesülni, hogy gyermeke(i) nem veheti(k) igénybe az ingyenes étkeztetést.

Nyári szünidei gyermekétkezetést biztosít a települési önkormányzat a Gyvt. 67/A.§. alapján – hátrányos és a rendszeres gyermekvédelmi kedvezményben részesülő halmozottan hátrányos helyzetű gyermekek (a bölcsődés kortól 18. életévük betöltéséig) részére a nyári szünidőben:

* A tanév rendjéről szóló miniszteri rendeletben meghatározott nyári tanítási szünet időtartama alatt 43 munkanapon az iskolás és az intézményi jogviszonnyal nem rendelkező gyermekek részére 2019. június 17. napjától 2019. augusztus 14. napjáig.
* A bölcsőde és óvoda zárva tartásának időtartama alatti munkanapokon az óvodai ellátást igénybevevők részére 2019. augusztus 16. és 2019. augusztus 31. között.

Igénybevétel módja: Mónosbél Községi Önkormányzat hivatali helyiségéből (Mónosbél, Kossuth L. út 3.) ételhordóban elvihető. Az ételhordó biztosítása az igénylő feladata.

Az ételt (ebéd) kizárólag a jogosult gyermek, vagy szülője/törvényes képviselője, akadályoztatásuk esetén meghatalmazottja viheti el, mely érvényes minden szünidei gyermekétkeztetésre. Felhívjuk a Tisztelt Szülők/Törvényes képviselők figyelmét, hogy a gyermek betegsége esetén az étel, ételhordóban történő elvitele **orvosi igazolás** benyújtása, illetve a szülő, más törvényes képviselő által megbízott személy számára az elvitel **írásbeli meghatalmazás a**lapján lehetséges.

Megkérem a Tisztelt Szülőket/Törvényes képviselőket, hogy az igénylőlap kitöltésekor szíveskedjenek ellenőrizni a gyermek(ek) vonatkozásában - határozattal - megállapított hátrányos és halmozottan hátrányos helyzet időtartamát. Amennyiben annak időtartama lejárt, kérem, gondoskodjanak az új kérelem benyújtásáról!

A szünidei gyermekétkeztetéssel kapcsolatban forduljanak bizalommal ügyintézőinkhez.

 Bélapátfalva, 2019. május 15.

Dudásné dr. Géczi Erika

jegyző